30. ΚΑΝΟΝΙΣΜΟΣ υπ' αριθ. 22 της 21 Ιουν./14 Ιουλ. 1971 (ΦΕΚ Α΄138) Περί Μέσων επταταξίων Ιερατικών Σχολών Έχουσα υπ' όψει: α)Το Ν.Δ.126/1969 "περί Καταστατικού Χάρτου της Εκκλησίας της Ελλάδος". β)Το Ν.Δ.876/1971 "περί υπαγωγής της δημοσίας εκκλησιαστικής εκπαιδεύσεως εις την Εκκλησίαν της Ελλάδος και άλλων τινων συναφών διατάξεων" και γ)Την από 17-6-71 απόφασιν Αυτής, ψηφίζει τον Κανονισμόν των Μέσων επταταξίων Ιερατικών Σχολών έχοντα ούτω: ΚΕΦΑΛΑΙΟΝ Α΄ Ίδρυσις – Σκοπός Άρθρ.1.-Η Εκκλησία της Ελλάδος μετά την δημοσίευσιν των Ν.Δ.126/1969 "περί Καταστατικού Χάρτου της Εκκλησίας της Ελλάδος" και 876/1971 "περί υπαγωγής της δημοσίας εκκλησιαστικής εκπαιδεύσεως εις την Εκκλησία της Ελλάδος κλπ.", δι' ων αύτη αναλαμβάνει το έργον της Εκκλησιαστικής Παιδείας καθόλου, ιδρύει Μέσας Επτατάξιους Ιερατικάς Σχολάς, κύριος σκοπός των οποίων είναι η δια γενικής και ειδικής καταρτίσεως προετοιμασία των μελλόντων να ιερωθώσι. Σελ. 212,052(α)  Τεύχος 458 – Σελ.86 2.Ειδικώς αι Σχολαί αυταί επιδιώκουσι να καταστήσωσιν εαυτάς Σχολάς των Ευελπίδων της Εκκλησίας, τους δε τροφίμους αυτών μέλη ενεργά μετά συναισθήσεως των προς την μητέρα Εκκλησίαν ευθυνών και υποχρεώσεων των. ΚΕΦΑΛΑΙΟΝ Β΄ Σχολικόν και διδακτικόν έτος – Εγγραφαί Άρθρ.9.-1.Ο εγγραφόμενος εις τας επταταξίους Ιερατικάς Σχολάς μαθητής κηδεμονεύεται υπό  των   γονέων  του,   προσάγων   κατά  την εγγραφήν  (Αντί της σελ. 212,053(α)  Σελ. 212,053(β) Τεύχος 476 – Σελ. 71 Εκκλησιαστικές Σχολές 33.Δ.γ.30 σχετικήν δήλωσιν κηδεμονίας, υπογεγραμμένην υπ' αυτών. Τούτων ελλειπόντων, κηδεμών τυγχάνει ο κατά πιστοποίησιν της αρμοδίας αρχής νόμιμος τοιούτος. 2.Ο Σχολάρχης οφείλει να ενημερώνη τους κηδεμόνας των μαθητών ανά δίμηνον ή και συχνότερον, αν παρίσταται προς τούτο ανάγκη, περί της προόδου και της εν γένει διαγωγής αυτών. Άρθρ.10.-1.Αι μετεγραφαί επιτρέπονται από Σχολής εις Σχολήν: α)Εάν καταργηθή η Σχολή, β)Εάν ταύτην επιβάλλωσιν σοβαροί λόγοι υγείας, πιστοποιούμενοι υπό του Σχολιάτρου, γ)Εάν υφίστανται σοβαροί οικογενειακοί λόγοι και δ)Εάν συντρέχη λόγος τις αναφερόμενος εν εδάφ. ε' της παρ. 1 του άρθρ. 8. 2.Αι μετεγραφαί εκ της Μέσης Ιερατικής Σχολής εις αντίστοιχον τάξιν Γυμνασίου και τανάπαλιν, διενεργούνται συμφώνως ταις κειμέναις διατάξεσι, κατόπιν αποφάσεως των αρμοδίων οργάνων επί της Εκκλησιαστικής Παιδείας. 3.Ως προς την διαδικασίαν των μετεγγραφών τηρείται η ακόλουθος τάξις: α)Ο κηδεμών δι' αιτήσεως του προς την Σχολήν αναφέρει τους λόγους της μετεγγραφής, επί των οποίων αποφαίνεται ο Σύλλογος, των Καθηγητών ο οποίος, εφ' όσον εύρη αυτούς επαρκείς, υποβάλλει την απόφασίν του προς έγκρισιν εις την Μ.Σ.Ε. επί της Εκκλησιαστικής Παιδείας, β)το αποδεικτικόν αποστέλλεται υπηρεσιακώς μετά την ως άνω έγκρισιν εις τα προς α η έγκρισις της μετεγγραφής Σχολεία. Επ' αυτού αναγράφονται πάντα τα αφορώντα εις την φοίτησιν, την βαθμολογίαν, τας απουσίας και την διαγωγήν στοιχεία. 4.Ως προς το δικαίωμα μετεγγραφής εκ της επταταξίου Ιερατικής Σχολής εις τα Γυμνάσια, τούτο ισχύει μόνον δια τους μαθητάς των τεσσάρων πρώτων τάξεων. Δια περιπτώσεις μετεγγραφής μαθητών πέραν της τετάρτης τάξεως των Ιερατικών Σχολών, αρμοδίως αποφασίζει η Μ.Σ.Ε. επί της Εκκλησιαστικής Παιδείας. 5.Αι μετεγγραφαί επιτρέπονται μέχρι και της 30ης Απριλίου. ΚΕΦΑΛΑΙΟΝ Δ' Διδασκόμενα μαθήματα Άρθρ.11.-1.Εις τας έξ πρώτας τάξεις της επταταξίου Ιερατικής Σχολής διδάσκονται άπαντα τα εν τη Μέση Εκπαιδεύσει και εν τοις Γυμνασίοις θεωρητικής κατευθύνσεως διδασκόμενα μαθήματα, συμφώνως προς το υπ' αριθ. 723/1969 Β.Δ. (ΦΕΚ 225, τεύχ. πρώτον), μετ' αναλόγου προσθήκης μαθημάτων ως ακολούθως: α)Τάξις Α': Βίοι Αγίων και Μεγάλων Πατέρων και Διδασκάλων της Εκκλησίας. β)Τάξις Β': Περικοπαί Ευαγγελίων. γ)Τάξις Γ': Περικοπαί Αποστόλων. δ)Τάξις Δ': Υμνολογία – Αγιολογία. Σελ. 212,054(β) Τεύχος 476 – Σελ. 72 ε)Τάξις Ε': Χριστιανική Αρχαιολογία και Βυζαντινή Τέχνη. ς)Τάξις ΣΤ': Δογματική. 2.Εις την Ζ' τάξιν διδάσκονται τα κάτωθι μαθήματα: 1.Ερμηνεία Π. Διαθήκης, μετά στοιχείων Εισαγωγής, 2.Ερμηνείας Κ. Διαθήκης μετά στοιχείων Εισαγωγής, 3.Ομιλητική μετ' Ασκήσεων, 4. κατηχητική μετ’ Ασκήσεων. 5.Δογματική μετά στοιχείων Συμβολικής και Απολογητικής, 6.Ποιμαντική μετά στοιχείων ποιμαντικής Ψυχολογίας, 7.Ορθόδοξος Εκκλησιολογία, 8.Ορθόδοξος Πνευματικότης, 9. Ερμηνεία Πατερικών κειμένων, 10.Θεολογική ανάλυσις της Θείας Λατρείας, 11.Τελετουργική, 12. Στοιχεία Κανονικού – Εκκλησιαστικού Δικαίου, 13. Εκκλησιαστική Μουσική, 14.Κοινωνική Αρχή. 3.Εις τας έξ πρώτας τάξεις αντί του μαθήματος της Ωδικής διδάσκεται το μάθημα της Εκκλησιαστικής Μουσικής. 4.Εις την Ζ' τάξιν συντάσσονται υποχρεωτικώς φροντιστηριακαί διατριβαί δογματικοαπολογητικού και ποιμαντικού περιεχομένου. 5.Εν τω παρόντι Κανονισμώ επισυνάπτεται Ωρολόγιον των εν εκάστη τάξει διδασκομένων μαθημάτων. 33.Δ.γ.30 Εκκλησιαστικές Σχολές ΚΕΦΑΛΑΙΟΝ Ε' Προσωπικόν των Σχολών – Σύνθεσις – Προσόντα – Αρμοδιότητες – Καθήκοντα Άρθρ.12.-1.Το προσωπικόν των επταταξίων Ιερατικών Σχολών διακρίνεται εις Διδακτικόν, Ιερατικόν, Βοηθητικόν ή Διοικητικόν και Υπηρετικόν. 2.Το διδακτικόν προσωπικόν αποτελείται: 1.Εξ ενός Σχολάρχου (Διευθυντού), 2.Εξ ενός Υποδιευθυντού, 3.Εξ τριών Θεολόγων, 4.Εξ τεσσάρων Φιλολόγων, 5.Εξ ενός Μαθηματικού, 6.Εξ ενός Φυσικού, 7.Εξ ενός Καθηγητού Εκκλησιαστικής Μουσικής, 8.Εξ ενός Καθηγητού Σωματικής Αγωγής, 9.Εξ ενός Καθηγητού Τεχνικών, 10.Εξ ενός Καθηγητού Ξένων Γλωσσών, 11.Εξ ενός Διευθυντού Οικοτροφείου (Θεολόγου). 3.Το Ιερατικόν Προσωπικόν αποτελείται: Εξ ενός Εφημερίου. 4.Το βοηθητικόν και υπηρετικόν προσωπικόν (Β' και Γ' κατηγορίας) αποτελείται: 1.Εξ ενός Οικονόμου – Διαχειριστού, 2.Εξ ενός Αποθηκαρίου – Βοηθού Διαχειριστού, 3.Εξ ενός Επιστάτου, 4.Εξ ενός Κλητήρος, 5.Εξ ενός Μαγείρου, 6.Εξ ενός Βοηθού Μαγείρου, 7.Εκ τριών Καθαριστριών, προσλαμβανομένων επί συμβάσει κατά τας διατάξεις του Νόμ. 2314/1953, η μία των οποίων θα υπηρετή παρά τω Μαγειρείω. Άρθρ.13.-"1.Την θέσιν του Σχολάρχου – Διευθυντού καταλαμβάνει Κληρικός Θεολόγος, έχων από δεκαετίας τουλάχιστον Πτυχίον Πανεπιστημιακής ή άλλης ομοδόξου Θεολογικής Σχολής, κατά προτίμησιν κατέχων διδακτορικόν δίπλωμα Θεολογίας ή Πτυχίον Παιδαγωγικών, αξιόλογον θεολογικήν συγγραφικήν δράσιν, γνώσιν μιας τουλάχιστον ξένης γλώσσης και διακρινόμενος δια τας διοικητικάς και παιδαγωγικάς του ικανότητας και τον ζήλον του δια το έργον της Εκκλησίας". Η παρ. 1 ετροποποιήθη ως άνω, δια του άρθρ. 3 του υπ' αριθ. 37 της 15/19 Μαΐου 1972 (ΦΕΚ Α' 71) Κανονισμού. 2.Εις την θέσιν του Υποδιευθυντού τοποθετείται εις των εν τη Σχολή υπηρετούντων Θεολόγων Καθηγητών, κατά προτίμησιν Κληρικός, κατόπιν αποφάσεως της Μ.Σ.Ε. επί της Εκκλησιαστικής Παιδείας. 3.Την θέσιν του Διευθυντού Οικοτροφείου καταλαμβάνει Θεολόγος, ει δυνατόν εκ του διδακτικού προσωπικού, κατά προτίμησιν Κληρικός, ή Πτυχιούχος της Ανωτέρας Εκκλησιαστικής Σχολής Θεσσαλονίκης ή Παιδαγωγικής Ακαδημίας ή ελλείψει τούτων, απόφοιτος Ανωτέρου Εκκλησιαστικού Φροντιστηρίου ή Μέσης Ιερατικής Σχολής. 4.Την θέσιν του Εφημερίου καταλαμβάνει Πτυχιούχος Θεολογικής Σχολής ή Ανωτέρας ή και Μέσης Ιερατικής Σχολής. 5.Εις απάσας τας θέσεις του διδακτικού προσωπικού τοποθετούνται οι εκ της Μέσης Εκπαιδεύσεως εν αποσπάσει τελούντες εν τη Ιερατική Εκπαιδεύσει ή διορίζονται συμφώνως προς τας διατάξεις του "Κώδικος Εκκλησιαστικών Υπαλλήλων". Κατά τας διατάξεις του ιδίου Κώδικος γίνεται ο διορισμός ή η τοποθέτησις και παντός του λοιπού προσωπικού των επταταξίων Ιερατικών Σχολών. (Μετά την σελ. 212,054(α)  Σελ.212,0541 Τεύχος 458 – Σελ. 89 Εκκλησιαστικές Σχολές 33.Δ.γ.30 33.Δ.γ.30 Εκκλησιαστικές Σχολές    Άρθρ.14.-1.Ο Σχολάρχης φέρει την ευθύνην της ομαλής και απροσκόπτου λειτουργίας της Σχολής και του Οικοτροφείου. Συνεργάζεται αρμονικώς μετά του Υποδιευθυντού, των Καθηγητών και του Διευθυντού του Οικοτροφείου και κατευθύνει άπασαν την εν τη Σχολή εργασίαν προς επιτυχίαν των τεθέντων σκοπών. Διδάσκει μέχρις οκτώ ώρας εβδομαδιαίως, ενδιαιτάται εν τη Σχολή και ασκεί το κύριον έργον της μορφώσεως, του ήθους και του χαρακτήρος των τροφίμων της Σχολής. Επιμελείται των εγκαταστάσεων, ενδυμασίας, καθαριότητος και υψηλής στάθμης διαβιώσεως και συμπεριφοράς των τροφίμων εν τη Σχολή και εκτός αυτής. Προΐσταται κατά τας Ιεράς Ακολουθίας εν τω Παρεκκλησίω, κηρύττει εκ περιτροπής μετά των Θεολόγων καθηγητών τον θείον λόγον και καταρτίζει εν συνεργασία μετά των Καθηγητών και εντός των πλαισίων των οδηγιών της Μ.Σ.Ε. επί της Εκκλησιαστικής Παιδείας το πρόγραμμα ομιλιών, διαλέξεων ποικίλου μορφωτικού και εκπαιδευτικού περιεχομένου, ως και ψυχαγωγικών εθνικών ευκαιριών και εκδηλώσεων ιεραποστολικών διακονίας. Μεριμνά δια την προσέλευσιν των σπουδαστών εις τα μυστήρια της Εκκλησίας και παρακολουθεί την εν γένει επίδοσιν αυτών. Επί πλέον μεριμνά δια την ανάπτυξιν των πνευματικών, αισθητικών, κοινωνικών και άλλων διαφερόντων και φροντίζει δια την καθόλου καθοδήγησιν αυτών. Ασκεί εποπτείαν και έλεγχον επί του διδακτικού, ιερατικού, βοηθητικού και υπηρετικού προσωπικού, παρέχων πάσαν αναγκαίαν συμβουλήν και υπόδειξιν. Συντάσσει και υποβάλλει εις την Μ.Σ.Ε. επί της Εκκλησιαστικής Παιδείας ετησίας εκθέσεις περί της λειτουργίας της Σχολής, και εισηγείται τας εκ της πείρας συναγομένας προτάσεις. Επίσης υποβάλλει αρμοδίως εκθέσεις υπηρεσιακής ικανότητος δια το βοηθητικόν προσωπικόν. Τον Σχολάρχην απουσιάζοντα ή κωλυόμενον αναπληροί ο Υποδιευθυντής. 2.Ο Υποδιευθυντής φέρει την ευθύνην της διεκπεραιώσεως απάσης της γραφειακής εργασίας, συνεργαζόμενος μετά του Σχολάρχου και του οριζομένου Καθηγητού – Γραμματέως της Σχολής. Αναλαμβάνει την μέριμναν του πλουτισμού της Βιβλιοθήκης της Σχολής και παρακολουθεί την καλήν λειτουργίαν αυτής. Διδάσκει μέχρι δώδεκα ώρας εβδομαδιαίως και δύναται να ενδιαιτάται εν τη Σχολή. 3.Οι Καθηγηταί, πλήν του καθαρώς διδακτικού έργου των, συντελούσιν εις την προσπάθειαν της ιεροπρεπούς αγωγής των μαθητών, συμπεριστάμενοι προθύμως εις το έργον της Διευθύνσεως και της Σχολής καθόλου, μετέχοντες εις άπασας αυτής τας εκδηλώσεις, καθιστάμενοι αποφασιστικοί παράγοντες ευοδώσεως των υψηλών σκοπών των Ιερατικών Σχολών. Εφημερεύουσι εκ περιτροπής κατά τας ώρας των μαθημάτων και παρακολουθούσι την πιστήν τήρησιν του προγράμματος. Αναφέρουσιν εις τον Σχολάρχην πάσαν αταξίαν, σημειωθείσαν κατά την διάρκειαν της υπηρεσίας των. 4.Ο Διευθυντής του Οικοτροφείου τυγχάνει ο άμεσος βοηθός και συνεργάτης του Σχολάρχου, ασκών την άμεσον επί των μαθητών εποπτείαν και μεριμνών δια την συμμόρφωσιν τούτων εις το ημερήσιον πρόγραμμα και τον κανονισμόν λειτουργίας της Σχολής. Ενδιαιτάται υποχρεωτικώς εν τη Σχολή. Επιβλέπει τους μαθητάς κατά τας ώρας μελέτης και φαγητού, παρακολουθεί αυτούς κατά τας ελευθέρας ώρας και φροντίζει δια την εν τη Σχολή τάξιν, κοσμιότητα και ευπρέπειαν. Μεριμνά δια τους ασθενείς. Διδάσκει, εφ' όσον τυγχάνει Θεολόγος, επί τινας ώρας εβδομαδιαίως, ότε και μετέχει του Συλλόγου των Καθηγητών μετά ψήφου. Το έργον του τυγχάνει λίαν σημαντικόν. Δια τούτο επιβάλλεται, όπως εν πνεύματι φιλικής και ευγενούς αναστροφής μετά των μαθητών επιδρά οικοδομητικώς επ' αυτών. Εκτάκτως αναπληρούται υπό του Εφημερεύοντος Καθηγητού. 5.Ο Εφημέριος τελεί τας κατά το πρόγραμμα Ι. Ακολουθίας και μεριμνά δια την καλήν διατήρησιν του Ι. Ναού, των ιερών σκευών και αμφίων και φροντίζει, βοηθούμενος υπό μαθητών νεωκόρων, δια απόλυτον καθαριότητα του Ναού, εισηγούμενος τα πρέποντα εις τον Σχολάρχην. Είναι επίσης ο υπεύθυνος του ταμείου του Παρεκκλησίου της Σχολής. Ο Θεολόγος Εφημέριος δύναται να διδάσκει το μάθημα της Τελετουργικής, εξετάζων, βαθμολογών και μετέχων του Συλλόγου των Καθηγητών μετά ψήφου. Διακρίνεται δι' ευσέβειαν, άψογον ιερατικόν ήθος και τελετουργικήν ικανότητα, εμπνέων, δια της όλης αυτού αναστροφής, εις τους τροφίμους της Σχολής ζήλον ιερατικόν και αποβαίνων βασικός παράγων κατανοήσεως και ερμηνείας του πλούτου της ορθοδόξου Θείας Λατρείας. 6.Την θέσιν του Οικονόμου – Διαχειριστού κατέχει ει δυνατόν Κληρικός, απόφοιτος Ανωτέρου Εκκλησιαστικού Φροντιστηρίου ή Εκκλησιαστικής Σχολής ή Γυμνασίου, κεκτημένος κατά το δυνατόν, λογιστικάς γνώσεις. Διαχειρίζεται άπασαν την περιουσίαν της Σχολής και φροντίζει δια την συντήρησιν των κτιριακών εγκαταστάσεων αυτής. Τυγχάνει μόνιμον μέλος της υπό του Σχολάρχου οριζομένης Επιτροπής πάσης φύσεως προμηθειών και έχει την ευθύνην, τη εντολή του Σχολάρχου, των πληρωμών. Τηρεί τα απαραίτητα λογιστικά βιβλία και γενικώς εφαρμόζει άπαντα τα προβλεπόμενα υπό των κειμένων διατάξεων περί διοικήσεως και διαχειρίσεως της Εκκλησιαστικής Περιουσίας.  (Μετά την σελ.212,054)  Σελ.212,055 Τεύχος 431 - Σελ. 109 Εκκλησιαστικές Σχολές 33.Δ.γ.30 7.Ο Αποθηκάριος – Βοηθός Διαχειριστού τελεί υπό την δικαιοδοσίαν του Οικονόμου – Διαχειριστού και βοηθεί τούτον εις την γραφικήν υπηρεσίαν. Κρατεί τας κλείδας όλων των Αποθηκών, μεριμνών δια την τακτοποίησιν και καλήν συντήρησιν των εν αυταίς κειμένων. Τηρεί τα απαραίτητα Βιβλία Αποθήκης. 8.Ο Επιστάτης προσφέρει πάσας τας βοηθητικάς υπηρεσίας παρά τω Σχολάρχη, τοις Καθηγηταίς και τη Γραμματεία καθ' ωρισμένον ωράριον. Έχει την φροντίδα της κρούσεως του κώδωνος, εφοδιασμού των τάξεων δια των βοηθητικών οργάνων διδασκαλίας, αναφοράς ελλείψεων και ζημιών και την μέριμναν αποκαταστάσεως αυτών εν συνεννοήσει μετά του Σχολάρχου και του Οικονόμου – Διαχειριστού. Φέρει την ευθύνην δια την διατήρησιν της καθαριότητος απάντων των χώρων της Σχολής, καθοδηγών και εποπτεύων τους δια την καθαριότητα εντεταλμένους. 9.Ο Κλητήρ διεκπεραιοί την τρέχουσαν αλληλογραφίαν. Ελέγχει την είσοδον και την έξοδον παντός προσώπου και δη των μαθητών εκ της Σχολής. Σημειοί επακριβώς την ώραν επιστροφής των αδειούχων μαθητών. Αναγγέλει πάντα επισκέπτην εις τον Σχολάρχην ή τον Εφημερεύοντα Καθηγητήν. Διατηρεί την καθαριότητα εισόδου, του περί αυτήν χώρου και του θυρωρείου. 10.Ο Μάγειρος φέρει την ευθύνην της εγκαίρου παραλαβής πάντων των δια την παρασκευήν των γευμάτων τροφίμων και μεριμνά δια την έγκαιρον και μετά προσοχής ετοιμασίαν και δικαίαν κατανομήν εις μερίδας των γευμάτων, συμφώνως τω διαιτολογίω. Φροντίζει δια την άκραν καθαριότητα του μαγειρείου, των εν αυτώ σκευών και επίπλων και των εγγύς χώρων. Φέρει ειδικήν περιβολήν μαγείρου, διατηρουμένην πάντοτε καθαράν. Απαγορεύει την παραμονήν εν αυτώ παντός προσώπου μη σχετιζομένου προς την εργασίαν του. 11.Ο Βοηθός Μαγείρου βοηθεί τον Μάγειρον εις ότι αφορά εις την καλήν λειτουργίαν του Μαγειρείου, εκτελεί πάσαν βοηθητικήν υπηρεσίαν και αντικαθιστά αυτόν απουσιάζοντα. Οφείλει να επιμελήται ούτος της καθαριότητος του χώρου του Μαγειρείου. 12.Αι καθαρίστριαι επιμελούνται της καθαριότητος των Γραφείων, Αιθουσών διδασκαλίας, κοιτώνων μαθητών, διαδρόμων, αυλών, κλιμάκων και χώρων καθαριότητος, καθοδηγούμεναι υπό του Διαχειριστού ή του Επιστάτου. 13.Η όλη συμπεριφορά του βοηθητικού και υπηρετικού προσωπικού οφείλει να είναι σύμφωνος προς την σοβαρότητα και ιεροπρέπειαν του περιβάλλοντος των Ιερατικών Σχολών. Σελ. 212,056 Τεύχος 431 – Σελ. 110 ΚΕΦΑΛΑΙΟΝ ΣΤ' Περί Σχολικών Εφορειών Άρθρ.15.-1.Η Σχολική Εφορεία εκάστης Επταταξίου Ιερατικής Σχολής είναι πενταμελής. 2.Πρόεδρος της Σχολικής Εφορείας είναι ο οικείος Μητροπολίτης ή ο νόμιμος αυτού αναπληρωτής. Προτάσει του οικείου Μητροπολίτου μέλη της Εφορείας διορίζονται, υπό της Μ.Σ.Ε. επί της Εκκλησιαστικής Παιδείας, έγκριτοι πολίται εκ της πόλεως εις την οποίαν έχει την έδραν της η Σχολή, μέλη ενεργά της Εκκλησίας, διακρινόμενα δια την αγάπην των προς το έργον των Ιερατικών Σχολών. Ο Σχολάρχης εκτελεί χρέη Εισηγητού – Γραμματέως. 3.Η Σχολική Εφορεία: α)Συνεδριάζει εν τω Γραφείω της Μητροπόλεως ή της Σχολής, β)Λαμβάνει αποφάσεις κατά πλειοψηφίαν, (επί ισοψηφία επικρατεί η ψήφος του Προέδρου˙ απαρτία λογίζεται παρόντων τριών μελών, απαραιτήτως δε του Προέδρου), γ)Φροντίζει δια τας κτιριακάς εγκαταστάσεις, τον εξοπλισμόν του διδακτηρίου, κοιτώνων, τραπεζαρίας κλπ. χώρων της Σχολής, δ)Εκφέρει γνώμην και ασκεί εποπτείαν επί του τρόπου προμηθείας των διαφόρων τροφίμων και λοιπών χρειωδών δια την λειτουργίαν της Σχολής, ε)Εγκρίνει τας δαπάνας συντηρήσεως και λειτουργίας της Σχολής και γενικώς μεριμνά δια την προαγωγήν του έργου αυτής, ς)Διορίζει τον Ιατρόν της Σχολής επί μηνιαία αποζημιώσει εκ του ταμείου της Σχολής, ζ) Συντάσσει τον ετήσιον προϋπολογισμόν εσόδων και εξόδων ως και τον απολογισμόν και τον μεν προϋπολογισμόν υποβάλλει προς έγκρισιν εντός του μηνός Οκτωβρίου εις την Μ.Σ.Ε. επί της Εκκλησιαστικής Παιδείας, τον δε απολογισμόν κατά μήνα Ιούλιον εις την ως άνω Επιτροπήν, η)Τηρεί βιβλίον Πράξεων αυτής και κέκτηται ιδίαν σφραγίδα, φέρουσαν άνω μεν τας λέξεις "ΒΑΣΙΛΕΙΟΝ ΤΗΣ ΕΛΛΑΔΟΣ – ΙΕΡΑ ΣΥΝΟΔΟΣ ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ" και ολίγον κατωτέρω "ΣΧΟΛΙΚΗ ΕΦΟΡΕΙΑ" κάτω δε τας λέξεις "ΕΠΤΑΤΑΞΙΟΥ ΜΕΣΗΣ ΙΕΡΑΤΙΚΗΣ ΣΧΟΛΗΣ" μετά του ονόματος της έδρας της Σχολής και εις το κέντρον αυτής ισοσκελή σταυρόν. 33.Δ.γ.30 Εκκλησιαστικές Σχολές ΚΕΦΑΛΑΙΟΝ Ζ' Περί Οικοτροφείου Άρθρ.16.-Παρ' εκάστη Ιερατική Σχολή λειτουργεί Οικοτροφείον, εν τω οποίω ενδιαιτώνται υποχρεωτικώς πάντες οι τρόφιμοι της Σχολής κατά την διάρκειαν του διδακτικού έτους. Εξαιρέσεις δικαιολογούνται μόνον κατά την κρίσιν του Συλλόγου των Καθηγητών. Υπό της Μ.Σ.Ε. επί της Εκκλησιαστικής Παιδείας εγκρίνεται ο υπό των αρμοδίων αυτής οργάνων εκπονούμενος Εσωτερικός Οργανισμός του Οικοτροφείου.. ΚΕΦΑΛΑΙΟΝ Η' Περί εξομολόγου Άρθρ.17.-Η Διεύθυνσις της Σχολής συνιστά εις τους μαθητάς προφορικώς ή δια της πινακίδος των ανακοινώσεων πνευματικούς της πόλεως ή της περιοχής, ένθα η έδρα της Σχολής, ή περιοδεύοντας, διακρινομένους δια την θεολογικήν και ψυχοπαιδαγωγικήν των κατάρτισιν και εμφορουμένους υπό εγνωσμένου ευσεβούς φρονήματος και αγάπης προς την νεανικήν ψυχήν. Οι μαθηταί δύνανται να προσέρχωνται εις ένα εκ των ανωτέρω. ΚΕΦΑΛΑΙΟΝ Θ' Επιμορφωτικαί ευκαιρίαι θέρους Άρθρ.18.-Επιβάλλεται, όπως δια την περαιτέρω καλλιέργειαν του χαρακτήρος και της πνευματικής συγκροτήσεως των σπουδαστών, συμμετέχωσιν ούτοι εις κατασκηνώσεις ή άλλας θερινάς ευκαιρίας, διοργανουμένας υπό της Μ.Σ.Ε. επί της Εκκλησιαστικής Παιδείας, τη συμπράξει των Συλλόγων των Καθηγητών και ετέρων καταλλήλων προσώπων, εθελοντικώς προς τούτο προσφερομένων. ΚΕΦΑΛΑΙΟΝ Ι' Προσόντα πτυχιούχων των Επταταξίων Ιερατικών Σχολών Άρθρ.2.-1.Το σχολικόν έτος των επταταξίων Ιερατικών Σχολών άρχεται την 1 η  Σεπτεμβρίου και λήγει την 31ην Αυγούστου του επομένου έτους. 2.Το διδακτικόν έτος, κατά την διάρκειαν του οποίου διεξάγονται αι πάσης φύσεως εξετάσεις και τα μαθήματα, άρχεται την 5 ην  Σεπτεμβρίου και λήγει την 5 ην  Ιουλίουν του επομένου έτους. 3.Η διδασκαλία των μαθημάτων άρχεται την 1 ην Οκτωβρίου και λήγει την 8 ην  Ιουνίου του επομένου έτους. Άρθρ.19.-1.Οι αποφοιτώντες εκ των επταταξίων Ιερατικών Σχολών, χειροτονούμενοι κατατάσσονται εις την Β' Κατηγορίαν. 2.Οι Πτυχιούχοι των επταταξίων Ιερατικών Σχολών εγγράφονται άνευ εισιτηρίων εξετάσεων εις την Ανώτατην Εκκλησιαστικήν Ακαδημίαν Ορθοδόξων Σπουδών και το Ιεροδιδασκαλείον Θεσσαλονίκης, εφ' όσον κέκτηνται τίτλον σπουδών με βαθμόν "άριστα" ή "λίαν καλώς", κατόπιν δε εισιτηρίων εξετάσεων εάν δεν κέκτηνται τοιούτον. Δύνανται ωσαύτως να προσέρχωνται εις τας Ανωτάτας Σχολάς του Κράτους, κατά τας εκάστοτε ισχυούσας διατάξεις. ΚΕΦΑΛΑΙΟΝ ΙΑ' Μεταβατικαί Διατάξεις Άρθρ.20.-1.Ορίζεται η αντιστοιχία μεταξύ των ήδη λειτουργουσών εξαταξίων Σχολών και των ιδρυομένων επταταξίων ως ακολούθως: Μαθηταί προαχθέντες: Εκ της Α' εις την Β' τάξιν της εξαταξίου κατατάσσονται εις την Δ' επταταξίου. Εκ της Β' εις την Γ' τάξιν της εξαταξίου κατατάσσονται εις την Ε' επταταξίου. Εκ της Γ' εις την Δ' τάξιν της εξαταξίου κατατάσσονται εις την ΣΤ' επταταξίου. Εκ της Δ' εις την Ε' τάξιν της εξαταξίου κατατάσσονται εις την Ζ' επταταξίου. Εκ της Ε' εις την ΣΤ' τάξιν της εξαταξίου κατατάσσονται εις την Ζ' επταταξίου. 2.Δια πάσαν άλλην περίπτωσιν κατατάξεως μαθητού είς τινα τάξιν των επταταξίων Ιερατικών Σχολών αρμοδία τυγχάνει η Μ.Σ.Ε. επί της Εκκλησιαστικής Παιδείας. Η σφραγίς των Σχολών Άρθρ.21.-Εκάστη επτατάξιος Ιερατική Σχολή έχει σφραγίδα, ήτις κατά το εξωτερικόν μέρος φέρει κυκλικώς τας λέξεις "ΒΑΣΙΛΕΙΟΝ ΤΗΣ ΕΛΛΑΔΟΣ – ΙΕΡΑ ΣΥΝΟΔΟΣ ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ", κατά το άνω εσωτερικόν τας λέξεις "ΕΠΤΑΤΑΞΙΟΣ ΙΕΡΑΤΙΚΗ ΣΧΟΛΗ" και κατά το κάτω εσωτερικόν την έδραν της Σχολής. Το κέντρον της σφραγίδος καταλαμβάνει ισοσκελής σταυρός. Άρθρ.22.-Η ισχύς του παρόντος Κανονισμού άρχεται από της δημοσιεύσεώς του εις το Περιοδικόν "ΕΚΚΛΗΣΙΑ" και εις την Εφημερίδα της Κυβερνήσεως. Η Μ.Σ.Ε. επί της Εκκλησιαστικής Παιδείας δύναται να εκδίδη ερμηνευτικάς εγκυκλίους του παρόντος Κανονισμού. Πάσα ετέρα διάταξις αντικειμενική αυτώ παύει ισχύουσα. (Μετά την σελ.212,056)  Σελ. 212,057 Τεύχος 431 – Σελ. 111 Εκκλησιαστικές Σχολές 33.Δ.γ.30 ΩΡΟΛΟΓΙΟΝ ΠΡΟΓΡΑΜΜΑ ΜΕΣΩΝ ΙΕΡΑΤΙΚΩΝ ΣΧΟΛΩΝ Μαθήματα Τάξεις Ώραι Α' Β' Γ' Δ' Ε' ΣΤ' Σύν. Θρησκευτικά… 3 3 3 3 2 2 16 Αρχαία Ελληνικά… 5 6 6 7 7 8 39 Νέα Ελληνικά… 4 4 4 4 4 4 24 Ιστορία… 3 3 3 3 3 3 18 Φιλοσοφικά… - - - - 2 2 4 Αγωγή Πολίτου.. - - 1 - - 1 2 Μαθηματικά… 4 4 4 4 4 4 24 Κοσμογραφία… - - - - - 1 1 Γεωγραφία… 2 1 2 1 1 - 7 Φυσικά… 2 3 3 3 3 3 17 Βιολογία… - - 1 - - 1 2 Ανθρωπολογία… - 1 - - 1 - 2 Ξέναι Γλώσσαι… 3 3 3 2 2 2 15 Λατινικά… - - - 3 3 2 8 Υγιεινή –Πρώται Βοήθειαι… - 1 - - 1 - 2 Γυμναστική… 2 2 2 2 2 2 12 Τεχνικά… 1 1 1 1 - - 4 Μουσική… 2 2 2 2 2 2 12 Βίοι Αγίων… 1 - - - - - 1 Περικοπαί Ευαγγελίων… - 1 - - - - 1 Περικοπαί Αποστόλων… - - 1 - - - 1 Υμνολογία –  Αγιολογία… - - - 1 - - 1 Χριστ. Αρχαιολογία και  Βυζαντινή Τέχνη.. - - - - 1 - 1 Δογματική… - - - - - 2 2 Σύνολον 32 35 36 36 38 39 216 Σελ. 212,058 Τεύχος 431 – Σελ. 112 ΩΡΟΛΟΓΙΟΝ ΠΡΟΓΡΑΜΜΑ ΤΑΞΕΩΣ Ζ' ΜΕΣΩΝ ΙΕΡΑΤΙΚΩΝ ΣΧΟΛΩΝ Μαθήματα Ώραι Ερμηνεία Παλ. Διαθήκης μετά στοιχείων Εισαγωγής………………………………… 3 Ερμηνεία Καινής Διαθήκης μετά στοιχείων Εισαγωγής………………………………… 4 Ομιλητική μετ' ασκήσεων………………... 3 Κατηχητική μετ' ασκήσεων……………….. 3 Δογματική μετά στοιχείων Συμβολικής και Απολογητικής…………………………….. 4 Θεολογική ανάλυσις Θ. Λατρείας……….. 2 Ποιμαντική μετά στοιχείων Ποιμ. Ψυχολογίας……………………………….. 3 Εξομολογητική……………………………. 1 Ορθόδοξος Εκκλησιολογία……………….. 1 Ορθόδοξος Πνευματικότης……………….. 1 Στοιχεία Κανονικού – Εκκλησιαστικού Δικαίου…………………………………….. 2 Τελετουργική……………………………… 3 Ερμηνεία Πατερ. κειμένων μετά στοιχ. Πατρολογίας………………………………. 3 Εκκλησιαστική Μουσική…………………. 2 Κοινωνική Αγωγή…………………………. 1 Σύνολον 36 Θεολογικαί ώραι      56     Δ/ντής, Υποδ/ντής, 3 Θε         ολόγοι Φιλολογικαί ώραι 96 4          Φιλόλογοι Μαθηματικαί ώραι 25 1          Μαθηματικός Φυσικών – Γεωγραφίας 28 1          Φυσικός Ξένων Γλωσσών 15 1          Ξένων Γλωσσών Γυμναστ. – Υγιεινής 14 1          Γυμναστής Εκκλησ. Μουσικής 14 1          Μουσικός Τεχνικαί 4 1          Τεχνικός 33.Δ.γ.30 Εκκλησιαστικές Σχολές Άρθρ.3.-Αι ημέραι διακοπής των μαθημάτων ορίζονται ως ακολούθως: α)Κατά τας Κυριακάς. β) Κατά τας εκκλησιαστικάς εορτάς:1.Αγίου Δημητρίου, 2.Αγίου Νικολάου, 3.Τριών Ιεραρχών, 4.Αγιου Γεωργίου, 5.Αγιου Κωνσταντίνου και Ελένης, 6. Αγίων Αποστόλων Πέτρου και Παύλου, 7. Αναλήψεως του Σωτήρος, 8.Αγίου Πνεύματος, 9.Το Σάββατον των Απόκρεω, 10.Καθαράν Δευτέραν. γ) Κατά τας Εθνικάς Επετείους: 1.25 ης  Μαρτίου, 2. 21 ης  Απριλίου, 3.28 ης  Οκτωβρίου, δ)Κατά το από 22 ας  Δεκεμβρίου μέχρι και της 7 ης  Ιανουαρίου διάστημα. ε)Κατά το από του Σαββάτου του Λαζάρου μέχρι και της Κυριακής του Θωμά διάστημα. ς)Κατά την 1 ην  Μαΐου, ζ)Κατά την ημέραν της εορτής του Πολιούχου της έδρας της Σχολής και η)Κατά την ημέραν της εορτής του Αγίου του παρεκκλησίου της Σχολής. 33.Δ.γ.30 Εκκλησιαστικές Σχολές Άρθρ.4.-1.Εις τας επταταξίους Ιερατικάς Σχολάς γίνονται δεκτοί απόφοιτοι Δημοτικού Σχολείου, ηλικίας μέχρι 15 ετών, κατόπιν επιτυχών εισιτηρίων εξετάσεων, διενεργουμένων κατά το από 1ης-5ης Ιουλίου και από 20ης-25ης Σεπτεμβρίου χρονικόν διάστημα, ως και οι έχοντες Ενδεικτικόν των τεσσάρων πρώτων γυμνασιακών τάξεων, εγγραφόμενοι εις αντιστοίχους τάξεις των Σχολών. Δια τους αιτουμένους εγγραφήν και έχοντας Ενδεικτικόν Ε' και ΣΤ' τάξεως Γυμνασίου αποφασίζει η Μ.Σ.Ε. επί της Εκκλησιαστικής Παιδείας. 2.Οι προσερχόμενοι εις τας εισιτηρίους εξετάσεις εξετάζονται προφορικώς και γραπτώς ενώπιον Επιτροπής, οριζομένης και προεδρευομένης υπό του Σχολάρχου. Ειδικώς ως προς τα γραπτώς εξεταζόμενα μαθήματα, εφαρμόζονται αι διατάξεις "περί εισιτηρίων δια το Γυμνάσιον εξετάσεων" (Απόφασις Υπουργείου Παιδείας 70056/22-5-68). 3.Οι εις τας εισιτηρίους εξετάσεις προσερχόμενοι, δέον προηγουμένως να προσκομίσωσιν εις την Διεύθυνσιν της Σχολής τα κάτωθι δικαιολογητικά: 1. Αίτησιν γονέως ή κηδεμόνος, 2.Απολυτήριον ή Αποδεικτικόν Δημοτικού Σχολείου, 3. Πιστοποιητικόν γεννήσεως, 4.Πιστοποιητικόν χρηστοηθείας, χορηγούμενον υπό του οικείου Εφημερίου και συστατικόν γράμμα του Μητροπολίτου και 5. Πιστοποιητικόν υγείας και αρτιμελείας, εκδιδόμενον υπό του Σχολίατρου της περιφέρειας της Σχολής. 4.Ο αριθμός των εισακτέων ορίζεται εκάστοτε δι' αποφάσεως της Μ.Σ.Ε. επί της Εκκλησιαστικής Παιδείας. Άρθρ.5.-Αι εγγραφαί ενεργούνται από 5ης-30ης Σεπτεμβρίου. Η Μ.Σ.Ε. επί της Εκκλησιαστικής Παιδείας, δι' αποχρώντας λόγους, δύναται να παρατείνη τον χρόνον των εγγραφών μέχρι 20ης Οκτωβρίου. ΚΕΦΑΛΑΙΟΝ Γ' Φοίτησις – Εξετάσεις – Βαθμολογία – Διαγωγή –  Ποιναί – Κηδεμονία – Μετεγραφαί Άρθρ.6.-1.Η φοίτησις εις τας Μέσας ιερατικάς Σχολάς είναι επταετής. 2.Ως πρoς τα θέματα τα αφορώντα εις την τακτικήν ή μη φοίτησιν, τας συνεπείας της ελλιπούς φοιτήσεως, τας πάσης φύσεως εξετάσεις και την βαθμολογίαν, εφαρμόζονται αι εκάστοτε ισχύουσαι διατάξεις, αι αφορώσαι εις τα αυτά θέματα, δια τα Σχολεία Μέσης Εκπαιδεύσεως. 3.Πλέον αυτών εις τας έξ πρώτας τάξεις των Μέσων Ιερατικών Σχολών πλήν των Ελληνικών και Μαθηματικών, θεωρούνται πρωτεύοντα και τα θρησκευτικά μαθήματα. 4.Εις την Ζ' τάξιν ορίζονται πρωτεύοντα τα κάτωθι μαθήματα: 1.Ερμηνεία Καινής Διαθήκης μετά στοιχείων Εισαγωγής, 2.Δογματική μετά στοιχείων Συμβολικής και Απολογητικής, 3.Ποιμαντική μετά στοιχείων ποιμαντικής Ψυχολογίας και 4.Θεολογική ανάλυσις της Θείας Λατρείας. 5.Μαθηταί παραμένοντες δις στάσιμοι εις την αυτήν τάξιν αποκλείονται της περαιτέρω φοιτήσεως εκ πασών των Ιερατικών Σχολών. Άρθρ.7.-1.Ως πρoς την διαγωγήν ισχύουσιν οι εν τη Μέση Εκπαιδεύσει χαρακτηρισμοί, ήτοι: "κοσμιωτάτη", "κοσμία", "καλή". 2.Μαθητής του οποίου η διαγωγή χαρακτηρίζεται υπό του Συλλόγου των Καθηγητών ως "καλή", αποβάλλεται των Σχολών της Ιερατικής Εκπαιδεύσεως. 3.Εις μαθητήν του οποίου η διαγωγή χαρακτηρίζεται υπό του Συλλόγου των καθηγητών ως "κοσμία", επί δύο συνεχή έτη επιβάλλεται κατά την κρίσιν του Συλλόγου των καθηγητών η ποινή της οριστικής αποβολής εκ της Σχολής ή της οριστικής αποβολής εξ όλων των Ιερατικών Σχολών. Άρθρ.8.-"1.Αι εις τους μαθητάς των Επταταξίων Ιερατικών Σχολών επιβαλλόμεναι ποιναί είναι αι εξής: α)Παρατήρησις, β)Επίπληξις κατ' ιδίαν, γ) Επίπληξις ενώπιον του Συλλόγου των Καθηγητών ή των μαθητών, δ)Προσωρινή αποβολή μέχρι τεσσάρων ημερών ε)Προσωρινή αποβολή μέχρι οκτώ ημερών, ς)Οριστική αποβολή εκ της Σχολής και ζ)Αποβολή εξ απασών των Ιερατικών Σχολών. Αι υπό το στοιχ. α' – δ' ποιναί επιβάλλονται υπό του Σχολάρχου. Η υπό το στοιχ. ε' επιβάλλεται υπό του Συλλόγου των Καθηγητών. Η υπό το στοιχ. ς' επιβάλλεται υπό του Συλλόγου των Καθηγητών ητιολογημένως και τελεί υπό την έγκρισιν της Εφορείας της Σχολής. Η υπό το στοιχ. ζ' επιβάλλεται κατόπιν ητιολογημένης αποφάσεως του Συλλόγου των Καθηγητών και υπόκεινται εις την κρίσιν της Μ.Σ.Ε./Ε. Παιδείας. 2.Επί πλέον ο Σχολάρχης, μετά του Συλλόγου των Καθηγητών έχουν το δικαίωμα, όπως αποβάλλουν της Σχολής σπουδαστήν μη επιδεικνύοντα προσπάθειαν προσαρμογής και συμμορφώσεως προς το πνεύμα και τας απαιτήσεις της Σχολής. Η απόφασις λαμβάνεται ητιολογημένως και υπόκεινται εις την κρίσιν της Εφορείας της Σχολής και της Μ.Σ.Ε. επί της Εκκλησιαστικής Παιδείας". Το άρθρ. 8 ετροποποιήθη ως άνω δια του άρθρ. 2 του υπ' αρίθ. 44/1972 Κανονισμού (κατωτ. αριθ. 45).

[Source: greek_legal_code_raptarchis | Tokens: 25113]